KLUBI 700
Tiffany Aiken ei aavistanut mitään. Hän kantoi pientä tytärtään.
Kohta hän makasi tiedottomana. Hän ei hallinnutkaan elämäänsä.
Päivä oli ihana, ja olin innoissani.
Olin juuri saanut vauvan, joten en ollut huippukunnossa.
Jokin on vinossa.
Se tapahtui täysin varoittamatta.
29-vuotias Tiffany oli päiväkävelyllä, kun hän lyyhistyi maahan.
Hänen miehensä John ei tiennyt, mitä oli meneillään.
Tiffany! Tiffany!
Ensihoitajat Jeffrey Cooper ja Ruben Rosenburg lähtivät paikalle.
Tiffany ei näyttänyt hyvältä. Hän oli hyvin kalpea.
Hän oli märkä ja hikinen. Huulet olivat purppuranpunaiset.
Hän näytti olevan huonossa kunnossa.
Tiffany ei ollut koko ajan tajuissaan matkalla sairaalaan.
Saapuessaan sairaalaan Tiffany lakkasi hengittämästä.
Avasin takaovet ja valmistauduin vetämään paarit autosta.
Jeff sanoi: "Tiffany, Tiffany." Hän yritti painalluselvytystä.
Tarkastin Tiffanyn pulssin. Halusin tietää, löikö hänen sydämensä vielä.
Tiffany alkoi jälleen hengittää. Ensiapuryhmä ryhtyi töihin.
Johnille kerrottiin, että Tiffanyn verenpaine oli hyvin matalalla.
Syytä siihen ei tiedetty.
Tiffanyn vuoteen ympärillä oli noin 15―20 lääkäriä ja hoitajaa.
Tiffany oli jo letkuissa. Hän oli hengityskoneessa ja tiputuksessa.
Tiffany ei näyttänyt hyvältä.
John istui lähellä, katseli ja rukoili, kun tiimi teki työtään.
Tiffany taisteli elämästään.
Silloin toivo heräsi minussa.
Päätin, että taistelemme ja uskomme, oli tauti sitten mikä hyvänsä.
Lopulta lääkäri huomasi, että Tiffanylla oli verihyytymä.
Hän sai verenohennuslääkettä.
Sydänlääkäri Mubashir Mumtaz varmisti diagnoosin kerroskuvauksella.
Keuhkoissa oli kaksi suurta hyytymää.
Koneet pitivät Tiffanya hengissä. Hänen verenpaineensa laski.
Mumtazin mielestä Tiffany piti leikata.
Tiffanylle annetut lääkkeet tekivät leikkauksesta riskialttiin.
Mielessäni kävi silloin monia asioita.
Mietin, haluaisinko joutua katumaan sitä, että jos mitään ei tehtäisi, -
nuori ihminen ei selviäisi, vai olisiko parempi edes yrittää tehdä jotain.
Tiffanyn verenpaine laski kuvauksen jälkeenkin.
Päätin antaa Tiffanylle mahdollisuuden.
Tohtori sanoi Johnille, että Tiffany kuolisi, ellei hyytymiä poistettaisi.
Hän sanoi myös, ettei ollut takeita siitä, että Tiffany selviäisi.
John rukoili taas vaimonsa puolesta -
ja katsoi sitten, kun Tiffany vietiin leikkaussaliin.
Se oli ehkä Tiffanyn viimeinen mahdollisuus.
Aikaa ei ollut tarpeeksi.
Ei ollut tarpeeksi aikaa kaiken sen sanomiseen, mitä piti sanoa.
Mumtaz avustajineen poisti verihyytymiä.
John, hänen ystävänsä, perheensä ja seurakuntansa rukoilivat.
Huoneessa oli kuin energialataus.
Nousimme ylös ja aloimme rukoilla.
Rukoilimme auktoriteetilla ja voimassa.
Pari tuntia myöhemmin Mumtaz tuli ulos leikkaussalista.
Sanoin, että yksi vaihe sujui hyvin, toivottavasti seuraavakin sujuisi.
Ne olivat hyviä uutisia.
Kaksi tuntia aiemmin ajattelin, että näin ehkä hänet viimeistä kertaa.
Hän oli elossa. Hän selviytyi. Mitä seuraavaksi?
Tiffany selviytyi leikkauksesta, mutta hänellä saattoi olla aivovamma.
Läheiset eivät voineet muuta kuin odottaa ja rukoilla.
Tiffany heräsi oltuaan kolme päivää puoliksi tajuissaan.
Kaikki näkivät heti, että hän selviäisi.
Tapahtui ihme, ja sen seurauksena olen elossa.
Se on todella mahtavaa.
Tässä näkee Jumalan käden toimineen ja ihmeen tapahtuneen.
Vain yksi 500 000 ihmisestä selviää kahden keuhkoveritulpan poistosta.
Tiffany on yksi heistä.
Tiffany toipui hienosti ilman mitään ongelmia.
Oli upeaa nähdä hänet taas täällä toimistossa pienten lastensa kanssa.
Oli mahtavaa, että hän pääsi kotiin, -
ja vielä sataprosenttisesti parantuneena. Se on upeaa.
En tiedä, tunnenko sinut. ―Minä tunnen sinut.
Se, että tämä nuori nainen selvisi, on meistä kaikista hämmästyttävää.
Ei ole kyse pelkästään lääketieteestä. Moni muukin asia meni oikein.
On hämmästyttävää, että hän selvisi niin hyvin.
Emme unohda sitä koskaan.
Muilla näyttää olleen enemmän kokemusta asiasta kuin minulla.
He näkivät paljon paremmin Jumalan hyvyyden.
Ihmiset sanovat: "Sinulla ei ole aavistustakaan..."
Tämä on vaikuttanut heidän elämäänsä ja muuttanut sitä.
En olisi koskaan voinut kuvitella, -
että näin kamalan asian lopputulos voisi olla näin suurenmoinen.
En pysty millään ymmärtämään sitä.
Mikä ihana tarina siitä, kuinka Jumala ojentaa kätensä ja toimii.
Kiitän Jumalaa lääkäreistä, -
lääketieteestä ja kaikista sen tarjoamista mahdollisuuksista.
Voimme syödä lääkkeitä tai mennä leikkaukseen.
Lääkärit eivät kuitenkaan voi tehdä kaikkea.
Silloin meidän on luotettava niihin asioihin, joita Jumala on tehnyt.
Kehon kykyyn parantua sekä ihmeisiin.
Tiffany selvisi kahdesta keuhkoveritulpasta.
Hän parani täysin. Hänelle ei jäänyt mitään vammoja.
Se on ihme. Mitä ihmeeseen tarvitaan?
Mietimme usein, missä Jumala on.
Missä Jumala oli metsäpolulla, ambulanssissa, leikkaussalissa?
Miksi tällaisia asioita tapahtuu?
On yksinkertainen, ja se löytyy jakeesta Apt. 10:38.
Jumala voiteli Jeesus Nasaretilaisen. Hän vaelsi ympäri ja teki hyvää.
Hän paransi kaikki perkeleen valtaan joutuneet.
Ottakaa se vastaan sellaisenaan.
Jeesus vaeltaa ympäri ja tekee hyvää.
Hän parantaa kaikki perkeleen valtaan joutuneet.
Jos sinulle on tapahtunut pahoja asioita, Jeesus ei tehnyt niitä.
Jeesus vaeltaa ympäri ja tekee hyvää.
Käänny Hänen puoleensa juuri nyt, koska Hän voi parantaa sinut.
Hän on uskosi alkaja ja täyttäjä.
Älä katso itseesi. Katso Häneen.
Katso siihen, mitä Hän on jo tehnyt. Häntä lyötiin sinun takiasi.
Hänen haavojensa kautta me olemme parannettuja.
Hän antoi elämänsä monien lunnaiksi. Jos joku on sairas, siis esim. sinä, -
hän pyytäköön muita panemaan kätensä sairaan kohdan ylle.
Uskon rukous parantaa sairaan. Pyydä muita panemaan -
kätensä sinun päällesi. Jos olet yksin, laita oma kätesi.
"Jos kaksi teistä keskenään sopii mistä asiasta tahansa, -
että he sitä anovat, niin he saavat sen."
Terry ja minä sovimme keskenämme.
Jos sinulla ei ole tarpeita, ylistä Jumalaa siitä.
Rukoile kanssamme. Muodostetaan rukouspiiri.
Liity mukaan rukoukseen. Luodaan rukousketju, -
jossa Jumala tekee ihmeitä. Sovitaan yhdessä ja tehdään se nyt.
Annetaan Jumalan tehdä loput. Rukoillaan.
Herra, tuomme katsojien tarpeet Sinulle.
Sinä olet uskomme alkuunpanija ja täyttäjä.
Emme katso oireisiin, kipuun tai lääkärien diagnooseihin.
Emme katso mihinkään kokeisiin. Me katsomme Sinuun.
Olet uskomme alkaja ja täyttäjä. Katsomme Sinuun.
Julistamme, että Sinä parannat ihmisten kehoja nyt.
Sinä parannat kaikki perkeleen valtaan joutuneet.
Parannu Jeesuksen nimessä.
Ole täysin terve.
Herra, pyydän, että läsnäolosi täyttää sairaalahuoneet -
ja että läsnäolosi, rakkautesi ja rauhasi on läsnä käsin kosketeltavasti.
Kasta heidät nyt rakkaudellasi.
Anna heille terveys. Anna heidän lähteä sairaalasta täysin terveinä.
Pyydämme sitä Jeesuksen nimessä.
Eräällä vanhemmalla naisella on ollut sekavuutta.
Olet pelännyt, että saat jonkun pitkäaikaisen mielisairauden.
Jumala koskettaa sinua nyt.
Se ei ole dementiaa. Kyse on monista asioista.
Lepää. Jumala pitää sinusta huolen.
Päästä irti jännityksestä, huolesta, pelosta.
Monet kärsivät kurkkuongelmista. Ette pysty hengittämään kunnolla.
Jumala parantaa teidät nyt. Hän avaa hengitystienne.
Eräällä naisella on keuhkolaajentuma. Se pahenee.
Jumala parantaa keuhkosi. Hengitä syvään.
Anna kaiken kireyden lähteä. Jeesuksen nimessä.
Jollakulla on ongelmia maksassa. Liikaa rasvaa. Jumala parantaa sinut.
Hän parantaa kaiken. Entsyymiarvosi palautuvat ennalleen.
Mene uudelleen kokeisiin. Huomaat, että Jumala on tehnyt sinulle ihmeen.
Hän on parantanut sinut.
Jollakulla on tulehdus reidessä.
Jumala parantaa sen nyt, Jeesuksen nimessä.
Jollakulla on ongelmia jalkojen luissa. Erityisesti oikeassa jalassa.
Jalkaan koskee, kun lasket painoa sen varaan. Jumala ottaa kivun pois.
Ota paraneminen vastaan. Jaloissasi tuntuu jotakin.
Jumala parantaa sinut nyt.
Herra, me kiitämme Sinua, sillä Sinä olet Parantaja.
Otamme parantumisen vastaan nyt, Jeesuksen nimessä.
Aamen. Jos Jumala kosketti sinua, haluamme kuulla siitä.
Jeesus on sama eilen, tänään ja ikuisesti.
Haluamme todistaa muillekin siitä, mitä Hän tekee.
Soittakaa meille. Ja jos tarvitsette sopimusrukousta, olemme täällä.
Rukoilemme mielellämme kanssanne sopimusrukouksen.
Seuraavaksi psykologi kertoo, miten riippuvuuden voima voidaan murtaa.
Jos pornografia on sinulle ongelma, pysy kanavalla.
Seison sydämesi ovella ja kolkutan.
Käyn jokaisen oven takana.
Toiveeni on, että voisimme oppia tuntemaan toisemme.
Sydämesi ovelta kuuluu kolkutus. Siellä on Jeesus.
Kutsutko Hänet sisään? Soita tai kirjoita meille tänään.
Uskokaa tai älkää. Internetin tiedonsiirrosta 30 % liittyy pornoon.
Pornosivut ovat suositumpia kuin Netflixin, Amazonin ja Twitterin sivut.
Porno on yksi tuhoisimmista riippuvuuksista ja hyvin vaikea voittaa.
Meitä pommitetaan kaikkialla viettelevillä kuvilla.
Yksi näiden kuvien lähteistä on pornoteollisuus.
Pornosivuilla käy kuukaudessa 72 miljoonaa ihmistä.
USA on pornoaineiston päätuottaja.
Psykologi Doug Weiss antaa uudessa kirjassaan "Clean" (Puhdas) -
käytännöllisiä neuvoja siitä, kuinka pysytellä vapaana näistä ansoista.
Tohtori Weiss on täällä kanssamme. Tervetuloa. ―Mukava olla täällä.
Elämme seksintäyteisessä kulttuurissa.
Tuskin kukaan haluaa tulla pornoriippuvaiseksi.
Ihmiset luulevat voivansa hallita asiaa, mutta se tuhoaa heidät.
Se on hyvin tuhoisaa. Olen itse toipumassa seksiriippuvuudesta.
Olen ollut vapaa 25 vuotta. Kaikki voivat päästä vapaaksi siitä.
Seurakunnan tehtävänä on olla suolana tässä kulttuurissa.
Seurakuntalaiset lopettavat pornon katselun, tilanne paranee.
Miesten tulot kaksinkertaistuvat. He ovat parempia isiä.
Kun on vapaa, saa sen elämän, jonka Jeesus lunasti.
Vihollinen alkaa altistaa sinua pornolla, kun olet 8―14-vuotias.
Sitten siihen jäädään neurologisesti ja psykologisesti koukkuun.
―Puhumme siis Dougin kirjoittamasta kirjasta "Clean".
Se on ohjelma miehille, jotka haluavat sitoutua seksuaaliseen eheyteen.
Tämä on iso ongelma monille. Häpeä estää monia vapautumasta.
Raamattukoulussa olin yhä seksiriippuvainen.
Kun pelastuin, vapauduin alkoholista ja huumeista, mutta en seksistä.
Omatuntoni soimasi, mutta en päässyt vapaaksi.
Tunnustin syntini vain Jeesukselle.
Sain anteeksi joka kerta, mutta en parantunut. Niin käy monille.
Jos tunnustamme syntimme muille, paranemme (Jaak. 5:16).
Ylpeys estää meitä ottamasta seuraavaa askelta.
Nielkää ylpeytenne ja vapautukaa. Jokainen meistä kaipaa puhtautta, -
mutta jotta voi puhdistua, täytyy olla rehellinen.
Mene valoon ja anna Jumalan toimia.
Ketään ei ole koskaan hyljeksitty sen takia.
Ongelma on nykyisin todella suuri myös seurakunnissa.
Siksi ihmiset tukevat mielellään muita ja rukoilevat heidän puolestaan.
Siinä on koko jutun ydin. Kirja auttaa kysymään oikeita kysymyksiä.
Pyhittyminen voi alkaa seurakunnissa. Emme vietä enää kaksoiselämää.
Palvelutehtävissä olevat palvelevat, koska eivät häpeä tai pelkää.
Seurakunnassa on sääntö "älä kysy, älä kerro."
Jos muutamme sääntöä, miehet ja naiset saavat voimaa ja vapautuvat.
Seurakunnissa ei oltu valmiina. Ei tiedetty, mitä tehdä ongelmalle.
Nykyään on ryhmiä, joista saa apua.
Se on jännittävää. Seurakunta on vihdoin sodassa.
"Clean" on sodanjulistus viholliselle.
Seurakunta voittaa aina, kun se tietää olevansa sodassa.
mutta seurakunnissa ei tiedetty vuosikymmeniin, että oli sota.
Miehet voivat julistaa: "Ei meidän perheessämme eikä kirkossamme."
Eikä ole kyse vain miehistä.
Pornoa on tv:ssä ja lehdissä. Naisetkin jäävät koukkuun.
Onko naisten ja miesten addiktiossa eroa?
Ei. Meillä on kirjoja myös naisten seksiaddiktiosta -
sekä seksiaddiktien puolisoille.
Hoosean kirjassa sanotaan, -
että jos miehet harjoittavat haureutta, heidän tyttäristään tulee porttoja.
Miesten pitää puhdistautua.
Jos miehet lakkaavat ostamasta, naisten ei tarvitse stripata ym.
Addiktoituneet ihmiset tajuavat olevansa addiktoituneita.
―He itkevät ja rukoilevat.
Mistä sitten pitää aloittaa?
―Aloita olemalla rehellinen.
Naiset, kysykää miehiltänne, onko porno heille ongelma.
Ja jos he valehtelevat, tiedätte sen. Puhukaa, kun himo on vasta siemen, -
ennen kuin siemen johtaa syrjähyppyihin, strippiklubeihin ym.
Eräässä seurakunnassa alkoi herätys, kun pyysin heitä tekemään niin, -
sillä naiset tulivat mukaan taisteluun. Estä pääsy pornosivuille.
Jos himo on sinulle ongelma, laita kuminauha ranteeseen -
ja katkaise nauha aina, kun alat esineellistää jotakin ihmistä.
Saatat liimautua fantasiamaailmaan oikean maailman sijaan.
Jos avioliitossa on ongelmia, hanki apua. On olemassa tukiryhmiä.
Ihmiset jopa lentävät luoksemme ja vapautuvat vaikeista seksiaddiktioista.
Tule ryhmään, kun ongelma on pieni.
Ongelma vain pahenee, jos sille antaa lisää hallintaa elämästään.
Ajattelet ehkä, että katsot vähäsen. Sitten vielä vähän enemmän.
Kohta oletkin vastaanotollani. Kukaan ei halua pettää vaimoaan, -
mutta jos katsot pornoa, olet menossa siihen suuntaan.
Himon siemen kasvaa synniksi ja kuolemaksi, olitpa uskova vai et.
On valhetta, että asia on hallinnassa.
Jumala on kieltänyt sen, koska ei halua meidän satuttavan itseämme.
Olet mukana prosessissa, jossa loukkaat vaimoasi.
Lapset kärsivät depressiosta, ylipainosta, huonosta itsetunnosta.
Mitä mies rakastaa, sitä hän suojelee.
Jos suojelee vaimoa ja perhettä, tuhoaa salaisuudet.
Kerro pastorillesi, miten teillä menee.
Pari kuukautta tulee olemaan vaikeaa, mutta elämästäsi tulee puhdasta.
―Elämässä alkaa uusi vaihe.
"Olen tehty ylen ihmeellisesti." Minut on tehty Jumalan kuvaksi.
Mitä Jumala onkaan luvannut! Kiitos, että seurasitte ohjelmaa.
Jos te tai joku tuttavanne on kärsinyt näistä ongelmista, -
tutustukaa tri Weissin kirjaan "Clean". Sitä saa kirjakaupoista.
Kirjaan kuuluu työkirja. Seurakunnat järjestävät kursseja aiheesta.
Vapautukaa ongelmista. Vaeltakaa valossa.
Paljon kiitoksia, tri Weiss. ―Kiitos.
Tulossa. Eräs äiti käytti päivässä tuntikausia veden hakuun.
Vaikka olin leski, minut työnnettiin syrjään silloinkin, kun kannoin lastani.
Naisen rukouksiin vastattiin, teidän asioistanne.
Kaikkivaltias Jumala...
Ei, ei!
Tarvitsetko rukousta? Soita tai kirjoita meille, niin rukoilemme puolestasi.
Itä-Intiassa nuori leski poimii käsin puuvillaa koko päivän.
Sen jälkeen hänen täytyy jonottaa vettä 3 tuntia.
Jaya oli 9. kuukaudella raskaana, kun aviomies kuoli.
Hän teki parhaansa kasvattaakseen lapset yksin.
Oli vaikea poimia puuvillaa vauva sylissä.
Hän ansaitsi päivässä enintään kaksi dollaria, -
ja puoli päivää kului veden hakuun.
Kylässä oli yksi kaivo 1 200 ihmiselle.
Kolmen ruukullisen hakemiseen kului kolme tuntia.
Ihmiset tappelivat päästääkseen kaivolle ensimmäisenä.
Työtä ei olisi jäljellä, jos he eivät palaisi takaisin ajoissa.
Vaikka olin leski, minut työnnettiin syrjään silloinkin, kun kannoin lastani.
Eräs pastori kävi Jayan luona.
Hän rohkaisi minua uskomaan Jeesukseen tarpeitteni täyttäjänä.
Hän rukoili puolestamme ja lähti.
Olin hindu enkä tiennyt, oliko Jeesus olemassa, mutta rukoilin Häntä.
Kerroimme Hänelle ongelmistamme. Rukoilimme sydämemme pohjasta.
Vähän sen jälkeen CBN:n tiimi tuli kylään -
ja porasi kaivon Jayan kodin lähelle.
Kun rukoukseemme vastattiin, uskomme Jeesukseen lisääntyi.
Siitä lähtien olemme käyneet kirkossa.
Otimme pian Jeesuksen vastaan ainoana oikeana Jumalana.
Sitten me kaikki menimme kasteelle.
Jayan rukouksiin vastattiin myös, kun CBN lahjoitti hänelle puhvelin.
Pystyn pitämään huolta lapsistani. Olen hyvin kiitollinen CBN:lle.
Olen kiitollinen kaivosta, puhvelista ja puhvelin ruuasta.
Voin myydä puhvelin maitoa. Suuret kiitokset!
Kaunis nuori nainen oli vaikeassa tilanteessa.
Hänellä ei ollut toivoa tai keinoa muuttaa elinolosuhteitaan.
Te autoitte häntä hädän hetkellä.
Voimme koskettaa toisella puolella maapalloa olevien ihmisten elämää.
Mikä mahdollisuus, mikä etuoikeus!
Jos et ole Klubi 700:n jäsen, kutsumme sinut mukaan.
Meitä on tuhansia, ja olemme sitoutuneet muuttamaan maailmaa.
Jumala on kutsunut meidät rakastamaan.
Haluamme kutsua sinut mukaan.
Päätämme Jeesuksen sanoihin: -
"Jos teillä olisi uskoa sinapinsiemenen verran, -
mikään ei olisi teille mahdotonta."
Mikä voisi olla isänrakkautta suurempaa?
Jumalan rakkaus. Se on ikuista ja muuttumatonta.
Kun haluat puhua jollekulle, joka välittää, -
rukouspalvelijat ja sielunhoitajat päivystävät puhelinlinjoilla.
Soita tai kirjoita rukouspalvelijoillemme.
Suomennos: Anna Voionmaa